Durante a Segunda Intifada en agosto de 2001, o entón primeiro ministro israelí Ariel Sharon determinou que coa expectativa dunha resposta masiva israelí, as condicións eran tan favorables como nunca serían para que Israel realizase o peche forzoso de Orient House. Dous días despois do atentado suicida no restaurante Sbarro, o gabinete israelí votou por pechar a Orient House, e o edificio foi invadido polas forzas de seguridade israelís. Atoparonse documentos que demostraban que os servizos de seguridade palestinos operaban ilegalmente en Xerusalén, incluíndo unha lista de residentes árabes de Xerusalén que foran detidos por axentes de seguridade palestinos. Tamén se atopou unha metralleta Uzi roubada. Entre os obxectos confiscados polas autoridades israelís están pertenzas persoais, información confidencial relativa á cuestión de Xerusalén, documentos relativos á Conferencia de Madrid de 1991.
e a colección de fotografías da Sociedade de Estudos Árabes. Os libros e documentos persoais de Faisal Husseini foron sumariamente confiscados. Outras institucións palestinas en Xerusalén, como a Casa do Gobernador e a sede da Forza 17 foron pechadas e invadidas na mesma operación.